[pic] | ΕΥΡΩΠΑΪΚH ΕΠΙΤΡΟΠΗ |

Βρυξέλλες, 15.12.2010

COM(2010) 746 τελικό

2010/0358 (COD)

Πρόταση

ΟΔΗΓΙΑ ΤΟΥ ΕΥΡΩΠΑΪΚΟΥ ΚΟΙΝΟΒΟΥΛΙΟΥ ΚΑΙ ΤΟΥ ΣΥΜΒΟΥΛΙΟΥ

σχετικά με το διαθέσιμο χώρο χειρισμού, την ευχέρεια πρόσβασης στη θέση οδήγησης, καθώς και τις θύρες και τα παράθυρα των γεωργικών ή δασικών ελκυστήρων με τροχούς

(Κωδικοποιημένο κείμενο)

ΑΙΤΙΟΛΟΓΙΚΗ ΕΚΘΕΣΗ

1. Στα πλαίσια της «Ευρώπης των πολιτών» η Επιτροπή αποδίδει ιδιαίτερη σημασία στην απλούστευση και τη σαφήνεια του δικαίου της Ένωσης, ώστε τούτο να καταστεί περισσότερο προσιτό και κατανοητό στον πολίτη, προσφέροντάς του, με τον τρόπο αυτό, νέες δυνατότητες και αναγνωρίζοντας τα συγκεκριμένα δικαιώματα που κάθε πολίτης είναι δυνατόν να απολαύει.

Ο στόχος αυτός, όμως, δεν μπορεί να επιτευχθεί εφόσον εξακολουθούν να υφίστανται πολυάριθμες διατάξεις οι οποίες, έχοντας επανειλημμένα τροποποιηθεί, συχνά δε ουσιωδώς, βρίσκονται διασκορπισμένες, τόσο στην αρχική όσο και στις μεταγενέστερες τροποποιητικές πράξεις. Απαιτείται λοιπόν η διερεύνηση και σύγκριση μεγάλου αριθμού πράξεων για να προσδιορίζονται οι ισχύουσες διατάξεις.

Ως εκ τούτου, η σαφήνεια και η διαφάνεια του δικαίου εξαρτώνται επίσης από την κωδικοποίηση των τροποποιημένων πράξεων.

2. Η Επιτροπή, με απόφαση της 1ης Απριλίου 1987[1], έδωσε εντολή στις υπηρεσίες της να προβαίνουν σε κωδικοποίηση των πράξεων το αργότερο μετά τη δέκατη τροποποίησή τους, τονίζοντας συγχρόνως ότι τούτο αποτελεί τον ελάχιστο κανόνα δεδομένου ότι, προς διασφάλιση της σαφούς και ορθής κατανόησης των πράξεων, οι διάφορες υπηρεσίες πρέπει να κωδικοποιούν με μεγαλύτερη συχνότητα τα κείμενα που εμπίπτουν στην αρμοδιότητά τους.

3. Τα συμπεράσματα της προεδρίας του Ευρωπαϊκού Συμβουλίου του Εδιμβούργου (Δεκέμβριος 1992) επιβεβαίωσαν τις επιτακτικές αυτές ανάγκες[2], τονίζοντας τη σημασία της κωδικοποίησης που παρέχει ασφάλεια δικαίου ως προς τον εφαρμοστέο νόμο σε ορισμένη χρονική στιγμή όσον αφορά συγκεκριμένο θέμα.

Η κωδικοποίηση πρέπει να πραγματοποιείται με πλήρη τήρηση της κανονικής νομοθετικής διαδικασίας για τη θέσπιση των πράξεων της Ένωσης.

Στο μέτρο που δεν μπορεί να γίνει καμία τροποποίηση επί της ουσίας των πράξεων που αποτελούν αντικείμενο της κωδικοποίησης , το Ευρωπαϊκό Κοινοβούλιο, το Συμβούλιο και η Επιτροπή συμφώνησαν, με τη διοργανική συμφωνία της 20ής Δεκεμβρίου 1994, ότι πρέπει να ακολουθείται ταχεία διαδικασία για την έγκριση των κωδικοποιούμενων πράξεων.

4. Σκοπός της παρούσας πρότασης είναι η κωδικοποίηση της οδηγίας 80/720/ΕΟΚ του Συμβουλίου της 24ης Ιουνίου 1980 περί προσεγγίσεως των νομοθεσιών των κρατών μελών όσον αφορά το διαθέσιμο χώρο χειρισμού, την ευχέρεια πρόσβασης στη θέση οδήγησης, καθώς και τις θύρες και τα παράθυρα των γεωργικών ή δασικών ελκυστήρων με τροχούς[3]. Η νέα οδηγία θα αντικαταστήσει τις διάφορες πράξεις που αποτελούν αντικείμενο της κωδικοποίησης[4]· η παρούσα πρόταση σέβεται πλήρως την ουσία των κωδικοποιούμενων κειμένων και αρκείται απλώς στη συγκέντρωσή τους, επιφέροντας μόνο τις τυπικές τροποποιήσεις που απαιτούνται από την ίδια τη διαδικασία κωδικοποίησης.

5. Η πρόταση κωδικοποίησης καταρτίσθηκε με βάση προηγούμενη ενοποίηση του κειμένου , σε 22 επίσημες γλώσσες, της οδηγίας 80/720/ΕΟΚ και των τροποποιητικών της πράξεων, που έγινε με το πληροφοριακό σύστημα της Υπηρεσίας Εκδόσεων της Ευρωπαϊκής Ένωσης. Στο μέτρο που τα άρθρα έλαβαν νέα αρίθμηση, η αντιστοιχία μεταξύ των παλαιών και των νέων αριθμών εμφαίνεται στον πίνακα του παραρτήματος IV της κωδικοποιημένης οδηγίας.

ê 80/720/ΕΟΚ (προσαρμοσμένο)

2010/0358 (COD)

Πρόταση

ΟΔΗΓΙΑ ΤΟΥ ΕΥΡΩΠΑΪΚΟΥ ΚΟΙΝΟΒΟΥΛΙΟΥ ΚΑΙ ΤΟΥ ΣΥΜΒΟΥΛΙΟΥ

σχετικά με το διαθέσιμο χώρο χειρισμού, την ευχέρεια πρόσβασης στη θέση οδήγησης, καθώς και τις θύρες και τα παράθυρα των γεωργικών ή δασικών ελκυστήρων με τροχούς

(κωδικοποιημένο κείμενο) (Κείμενο που παρουσιάζει ενδιαφέρον για τον ΕΟΧ)

ΤΟ ΕΥΡΩΠΑΪΚΟ ΚΟΙΝΟΒΟΥΛΙΟ ΚΑΙ ΤΟ ΣΥΜΒΟΥΛΙΟ ΤΗΣ ΕΥΡΩΠΑΪΚΗΣ ΕΝΩΣΗΣ,

Έχοντας υπόψη τη συνθήκη για τη λειτουργία της Ευρωπαϊκής Ένωσης, και ιδίως το άρθρο Ö 114 Õ,

Έχοντας υπόψη την πρόταση της Ευρωπαϊκής Επιτροπής,

Κατόπιν διαβίβασης του σχεδίου νομοθετικής πράξης στα εθνικά κοινοβούλια,

Έχοντας υπόψη τη γνώμη της Ευρωπαϊκής Οικονομικής και Κοινωνικής Επιτροπής[5],

Αποφασίζοντας σύμφωνα με τη συνήθη νομοθετική διαδικασία,

Εκτιμώντας τα ακόλουθα:

ê

1. Η οδηγία 80/720/ΕΟΚ του Συμβουλίου της 24ης Ιουνίου 1980 περί προσεγγίσεως των νομοθεσιών των κρατών μελών όσον αφορά το διαθέσιμο χώρο χειρισμού, την ευχέρεια πρόσβασης στη θέση οδήγησης, καθώς και τις θύρες και τα παράθυρα των γεωργικών ή δασικών ελκυστήρων με τροχούς[6], έχει τροποποιηθεί επανειλημμένα[7] και ουσιωδώς. Είναι, ως εκ τούτου, σκόπιμη, για λόγους σαφήνειας και ορθολογισμού, η κωδικοποίηση της εν λόγω οδηγίας.

ê 80/720/ΕΟΚ αιτιολογική σκέψη (2) (προσαρμοσμένο)

2. Ö H οδηγία 80/720/ΕΟΚ συγκαταλέγεται στις επιμέρους οδηγίες για το σύστημα έγκρισης ΕΚ τύπου που θεσπίστηκε με την οδηγία 74/150/ΕΟΚ του Συμβουλίου, όπως αντικαταστάθηκε με την οδηγία 2003/37/ΕΚ του Ευρωπαϊκού Κοινοβουλίου και του Συμβουλίου της 26ης Μαΐου 2003 σχετικά με την έγκριση τύπου γεωργικών ή δασικών ελκυστήρων, των ρυμουλκουμένων και των εναλλάξιμων ρυμουλκούμενων μηχανημάτων τους, καθώς και των συστημάτων, κατασκευαστικών στοιχείων και χωριστών τεχνικών ενοτήτων των οχημάτων αυτών και για την κατάργηση της οδηγίας 74/150/ΕΟΚ[8] και θεσπίζει τις σχετικές με τον σχεδιασμό και την κατασκευή γεωργικών ή δασικών ελκυστήρων με τροχούς τεχνικές προδιαγραφές όσον αφορά το διαθέσιμο χώρο χειρισμού, την ευχέρεια πρόσβασης στη θέση οδήγησης, καθώς και στις θύρες και τα παράθυρα. Οι τεχνικές αυτές προδιαγραφές αφορούν την προσέγγιση των νομοθεσιών των κρατών μελών σχετικά με την εφαρμογή για κάθε τύπο ελκυστήρα της διαδικασίας έγκρισης ΕΚ τύπου, που θεσπίστηκε στην οδηγία 2003/37/ΕΚ. Κατά συνέπεια, οι προβλεπόμενες από την οδηγία 2003/37/ΕΚ διατάξεις σχετικά με τους γεωργικούς ή δασικούς ελκυστήρες, τα ρυμουλκούμενα και εναλλάξιμα ρυμουλκούμενα μηχανήματά τους, καθώς και τα συστήματα, τα κατασκευαστικά στοιχεία και τις χωριστές τεχνικές ενότητες των οχημάτων εφαρμόζονται στην παρούσα οδηγία. Õ

ê

3. Η παρούσα οδηγία δεν θίγει τις υποχρεώσεις των κρατών μελών όσον αφορά στις προθεσμίες ενσωμάτωσης στο εθνικό δίκαιο και εφαρμογής των οδηγιών που εμφαίνονται στο παράρτημα ΙΙΙ μέρος Β,

ê 80/720/ΕΟΚ

ΕΞΕΔΩΣΑΝ ΤΗΝ ΠΑΡΟΥΣΑ ΟΔΗΓΙΑ:

ê 2010/62/ΕΚ άρθ. 1 σημ. 1

Άρθρο 1

1. Για τους σκοπούς της παρούσας οδηγίας, ως «ελκυστήρας» νοείται ο ελκυστήρας όπως ορίζεται στο άρθρο 2 στοιχείο ι) της οδηγίας 2003/37/ΕΚ.

Για τους σκοπούς της παρούσας οδηγίας, οι κατηγορίες ελκυστήρων είναι εκείνες που ορίζονται στο παράρτημα ΙΙ της οδηγίας 2003/37/EK.

2. Η παρούσα οδηγία ισχύει για τις κατηγορίες ελκυστήρων Τ1, Τ3 και Τ4 όπως ορίζονται στο παράρτημα ΙΙ της οδηγίας 2003/37/ΕΚ.

Η παρούσα οδηγία δεν ισχύει για τους ελκυστήρες κατηγορίας T4.3 όπου το σημείο αναφοράς του καθίσματος του οδηγού, όπως ορίζεται στο παράρτημα ΙΙ της οδηγίας 2009/144/ΕΚ του Ευρωπαϊκού Κοινοβουλίου και του Συμβουλίου[9], απέχει περισσότερα από 100 χιλιοστά από το μεσαίο διαμήκες επίπεδο του ελκυστήρα.

ê 80/720/ΕΟΚ (προσαρμοσμένο)

Άρθρο 2

Όσον αφορά τους ελκυστήρες που πληρούν τις προδιαγραφές του παραρτήματος Ι τα κράτη μέλη δεν δύνανται να αρνούνται να χορηγήσουν έγκριση ΕΚ τύπου ή εθνική έγκριση τύπου ή να αρνούνται την ταξινόμηση ή να απαγορεύουν την πώληση, τη θέση σε κυκλοφορία ή τη χρήση για λόγους που αφορούν:

Ö α) Õ το χώρο χειρισμού·

Ö β) Õ την ευχέρεια πρόσβασης στη θέση οδήγησης (μέσα επιβίβασης και αποβίβασης)·

Ö γ) Õ τις θύρες και τα παράθυρα.

ê 88/414/ΕΟΚ άρθ. 2

2. Τα κράτη μέλη δύνανται να αρνούνται να χορηγήσουν εθνική έγκριση τύπου για έναν τύπο ελκυστήρα του οποίου ο διαθέσιμος χώρος χειρισμών, τα μέσα πρόσβασης στη θέση οδήγησης, οι θύρες και τα παράθυρα δεν ανταποκρίνονται στις προδιαγραφές της παρούσας οδηγίας.

ê 80/720/ΕΟΚ (προσαρμοσμένο)

Άρθρο 3

Οι τροποποιήσεις που είναι αναγκαίες για να προσαρμοσθούν στην τεχνολογική πρόοδο οι προδιαγραφές του παραρτήματος Ι θεσπίζονται σύμφωνα με τη διαδικασία που προβλέπεται στο άρθρο Ö 20 παράγραφος 3 Õ της οδηγίας Ö 2003/37/ΕΚ Õ.

Άρθρο 4

Τα κράτη μέλη γνωστοποιούν στην Επιτροπή το κείμενο των ουσιωδών διατάξεων εσωτερικού δικαίου που θεσπίζουν στον τομέα που διέπεται από την παρούσα οδηγία.

ê

Άρθρο 5

Η οδηγία 80/720/ΕΟΚ, όπως τροποποιήθηκε με τις οδηγίες που παρατίθενται στο παράρτημα ΙΙΙ μέρος Α, καταργείται, με την επιφύλαξη των υποχρεώσεων των κρατών μελών όσον αφορά στις προθεσμίες ενσωμάτωσης στο εθνικό δίκαιο και εφαρμογής των οδηγιών που εμφαίνονται στο παράρτημα ΙΙΙ μέρος Β.

Οι αναφορές στην καταργούμενη οδηγία νοούνται ως αναφορές στην παρούσα οδηγία και διαβάζονται σύμφωνα με τον πίνακα αντιστοιχίας του παραρτήματος IV.

Άρθρο 6

Η παρούσα οδηγία αρχίζει να ισχύει την 1η Μαΐου 2011.

ê 80/720/ΕΟΚ άρθ. 5

Άρθρο 7

Η παρούσα οδηγία απευθύνεται στα κράτη μέλη.

[...]

Για το Ευρωπαϊκό Κοινοβούλιο Για το Συμβούλιο

Ο Πρόεδρος Ο Πρόεδρος

ê 80/720/ΕΟΚ

ΠΑΡΑΡΤΗΜΑ I

I. Χώρος χειρισμού

I.1. Ως «χώρος χειρισμού» νοείται ο ελάχιστος χώρος μεταξύ σταθερών τμημάτων της δομής που έχει στη διάθεσή του ο οδηγός του ελκυστήρα ώστε να πραγματοποιεί κάθε χειρισμό του ελκυστήρα από το κάθισμά του με απόλυτη ασφάλεια.

Ως «σημείο αναφοράς του καθίσματος» νοείται το σημείο αναφοράς που καθορίζεται με τη μέθοδο που περιγράφεται στο προσάρτημα 1.

Ως «επίπεδο αναφοράς» νοείται το επίπεδο που είναι παράλληλο προς το μέσο διαμήκες επίπεδο του ελκυστήρα το οποίο διέρχεται από το σημείο αναφοράς του καθίσματος.

ê 2010/62/ΕΚ άρθ. 1 σημ. 2 και παράρτημα I

I.2. Για όλους τους ελκυστήρες με εξαίρεση τους στενούς με μετατρόχιο ≤ 1150 χιλιοστών και αυτούς που εμπίπτουν στην κατηγορία T4.3, το πλάτος της ζώνης εργασίας πρέπει να είναι τουλάχιστον 900 χιλιοστά, από 400 έως 900 χιλιοστά. άνω του σημείου αναφοράς και μήκους 450 χιλιοστών εμπρός από αυτό το σημείο (βλέπε σχήματα 1 και 3).

Για ελκυστήρες της κατηγορίας T4.3, ο χώρος εργασίας πρέπει, πέρα από τη ζώνη που εκτείνεται σε 450 χιλιοστά μπροστά από το σημείο αναφοράς, να έχει σε ένα ύψος 400 χιλιοστών επάνω από το σημείο αναφοράς, συνολικό πλάτος τουλάχιστον 700 χιλιοστά, και σε ύψος 900 χιλιοστών επάνω από το σημείο αναφοράς, συνολικό πλάτος τουλάχιστον 600 χιλιοστά.

ê 80/720/ΕΟΚ άρθ. 1

è1 88/414/ΕΟΚ άρθ. 1 και παράρτημα

I.3. Τα τμήματα και τα εξαρτήματα του οχήματος δεν πρέπει να εμποδίζουν τον οδηγό κατά την οδήγηση του ελκυστήρα.

I.4. Για όλες τις θέσεις της κολόνας διεύθυνσης και του τιμονιού, è1 εξαιρουμένων όσων προβλέπονται αποκλειστικά για την είσοδο και την έξοδο ç, η απόσταση μεταξύ της βάσης του τιμονιού και των σταθερών σημείων του ελκυστήρα πρέπει να είναι τουλάχιστον 50 mm· προς τις άλλες κατευθύνσεις, η απόσταση αυτή πρέπει να είναι τουλάχιστον 80 mm από τη στεφάνη του τιμονιού μετρούμενη εκτός του χώρου που καταλαμβάνει το τιμόνι (βλέπε σχήμα 2).

I.5. Ο πίσω τοίχος του θαλάμου πρέπει, σε ύψος από 300 έως 900 mm πάνω από το σημείο αναφοράς του καθίσματος, να ευρίσκεται σε απόσταση τουλάχιστον 150 mm πίσω από ένα κατακόρυφο επίπεδο που είναι κάθετο στο επίπεδο αναφοράς και διέρχεται από το σημείο αναφοράς (βλέπε σχήματα 2 και 3).

Ο τοίχος αυτός πρέπει να έχει πλάτος τουλάχιστον 300 mm από κάθε πλευρά του επιπέδου αναφοράς του καθίσματος (βλέπε σχήμα 3).

I.6. Τα χειριστήρια πρέπει να ευρίσκονται μεταξύ τους και σε σχέση με άλλα τμήματα του ελκυστήρα σε απόσταση τέτοια, ώστε να μην υπάρχει κίνδυνος τραυματισμού των χειρών του χειριστή όποια κι αν είναι η λειτουργία τους.

Όταν η δύναμη που απαιτείται για το χειρισμό υπερβαίνει τα 150 N, επαρκεί απόσταση 50 mm και όταν η δύναμη είναι μεταξύ 80 N και 150 N, η απόσταση αυτή μπορεί να είναι 25 mm. Αν η δύναμη χειρισμού δεν υπερβαίνει τα 80 Ν, δεν απαιτείται συγκεκριμένη απόσταση (βλέπε σχήμα 3).

Άλλη θέση των χειριστηρίων που επιτυγχάνει εξίσου ικανοποιητικά επίπεδα ασφάλειας γίνεται αποδεκτή.

I.7. Κανένα σημείο της è1 άκαμπτης ç οροφής δεν πρέπει να ευρίσκεται σε απόσταση μικρότερη από 1 050 mm από το σημείο αναφοράς του καθίσματος στο τμήμα που ευρίσκεται μπροστά από το κατακόρυφο επίπεδο που διέρχεται από το σημείο αναφοράς και είναι κάθετο στο επίπεδο αναφοράς (βλέπε σχήμα 2). è1 Η στοιβή μπορεί να εκτείνεται προς τα κάτω μέχρι 1 000 mm άνω του σημείου αναφοράς του καθίσματος. ç

ê 88/414/ΕΟΚ άρθ. 1 και παράρτημα

I.8. Η ακτίνα καμπυλότητας της επιφάνειας μεταξύ του οπισθίου τοιχώματος του θαλάμου και της σκεπής μπορεί να ανέλθει μέχρι 150 mm κατ' ανώτατο όριο.

ê 80/720/ΕΟΚ

è1 88/414/ΕΟΚ άρθ. 1 και παράρτημα

II. Ευχέρεια πρόσβασης στη θέση οδήγησης (μέσα επιβίβασης και αποβίβασης)

II.1. Η χρήση των μέσων επιβίβασης και αποβίβασης πρέπει να πραγματοποιείται χωρίς κίνδυνο. Τα ακραξόνια, τα καλύμματα ακραξονίων και οι ζάντες δεν γίνονται αποδεκτά ως βαθμίδες ή σκαλοπάτια.

II.2. Τα σημεία πρόσβασης στη θέση οδήγησης και στο κάθισμα του οδηγού δεν πρέπει να έχουν τμήματα που ενδέχεται να προκαλέσουν τραυματισμό. Όπου υπάρχει κάποιο εμπόδιο, π.χ. συμπλέκτης, πρέπει να παρέχεται μια βαθμίδα ή μια επιφάνεια στήριξης ώστε να εξασφαλίζεται η ασφαλής πρόσβαση στη θέση οδήγησης.

II.3. Οι βαθμίδες, οι ενσωματωμένες εσοχές και τα σκαλοπάτια πρέπει να έχουν τις εξής διαστάσεις:

Βάθος: | τουλάχιστον 150 mm |

Πλάτος: | τουλάχιστον 250 mm |

Τιμές μικρότερες από το ελάχιστο αυτό όριο εγκρίνονται μόνον όταν αυτό κρίνεται αναγκαίο για τεχνικούς λόγους. Στην περίπτωση αυτή, στόχος πρέπει να είναι η επίτευξη του μεγαλύτερου δυνατού πλάτους. Ωστόσο δεν μπορεί να είναι μικρότερο από 150 mm |

Ύψος: | τουλάχιστον 120 mm |

Απόσταση μεταξύ της επιφάνειας δύο βαθμίδων: | τουλάχιστον 300 mm (βλέπε σχήμα 4) |

II.4. Η πάνω βαθμίδα ή το πάνω σκαλοπάτι πρέπει κατά την κάθοδο να εντοπίζεται εύκολα και να είναι εύκολα προσβάσιμο. Η κάθετη απόσταση μεταξύ διαδοχικών βαθμίδων ή σκαλοπατιών πρέπει να είναι στο μέτρο του δυνατού ίση.

II.5. Για όλα τα μέσα επιβίβασης και αποβίβασης πρέπει να προβλέπονται κατάλληλες χειρολαβές.

ΙΙ.6. Το κατώτερο στοιχείο των διατάξεων επιβίβασης και αποβίβασης δεν πρέπει να ευρίσκεται σε ύψος πάνω από 550 mm από το έδαφος όταν ο ελκυστήρας φέρει το μεγαλύτερο συνιστώμενο από τον κατασκευαστή μέγεθος ελαστικών (βλέπε σχήμα 4). Οι βαθμίδες και τα σκαλοπάτια πρέπει να έχουν σχεδιαστεί και κατασκευαστεί ώστε να αποφεύγεται ολίσθηση του ποδιού.

ΙΙΙ. Θύρες, παράθυρα και έξοδοι κινδύνου

ΙΙΙ.1. Οι διατάξεις λειτουργίας των θυρών και των παραθύρων πρέπει να έχουν σχεδιαστεί και τοποθετηθεί κατά τρόπο ώστε να μην παρουσιάζουν κίνδυνο για τον οδηγό και να μην τον εμποδίζουν κατά την οδήγηση.

ΙΙΙ.2. Η γωνία ανοίγματος της θύρας πρέπει να επιτρέπει την ασφαλή πρόσβαση και αποβίβαση.

ΙΙΙ.3. Τα è1 τυχόν υφιστάμενα ç παράθυρα αερισμού πρέπει να ρυθμίζονται με ευκολία.

ΙΙΙ.4. Οι θάλαμοι με δύο θύρες πρέπει να έχουν συμπληρωματική έξοδο η οποία αποτελεί την έξοδο κινδύνου.

Οι θάλαμοι με μία θύρα πρέπει να διαθέτουν δύο πρόσθετες εξόδους που αποτελούν εξόδους κινδύνου.

Κάθε μία από τις τρεις εξόδους μπορεί να ευρίσκεται σε διαφορετικό τοίχο (ο όρος «τοίχος» μπορεί να περιλαμβάνει την οροφή). Τα αλεξήνεμα, τα πλαϊνά παράθυρα, το πίσω παράθυρο και το άνοιγμα της οροφής μπορούν να θεωρούνται έξοδοι ανάγκης εφόσον έχουν ληφθεί μέτρα ώστε να ανοίγουν è1 ή να μετατοπίζονται ç με ταχύτητα από το εσωτερικό του θαλάμου.

Τα πλαίσια των εξόδων κινδύνου δεν πρέπει να παρουσιάζουν κίνδυνο κατά τη διέλευση.

Οι έξοδοι κινδύνου πρέπει να έχουν τις ελάχιστες διαστάσεις που απαιτούνται ώστε να διαγράφεται μια ελλειπτική τροχιά της οποίας ο μικρότερος άξονας να είναι 440 mm και ο μεγαλύτερος άξονας να είναι 640 mm.

ê 2010/22/ΕΕ Άρθ. 1 και παράρτημα ι σημ. 2

Κάθε παράθυρο επαρκούς μεγέθους δύναται να οριστεί ως έξοδος κινδύνου, εάν είναι κατασκευασμένο από εύθραυστο γυαλί και είναι δυνατόν να σπάσει με εργαλείο το οποίο παρέχεται εντός του θαλάμου οδήγησης για τον σκοπό αυτό. Το γυαλί το οποίο αναφέρεται στα προσαρτήματα 3 έως 7 του παραρτήματος ΙΙΙ Β της οδηγίας 89/173/ΕΟΚ[10] του Συμβουλίου δεν θεωρείται εύθραυστο γυαλί για τον σκοπό της παρούσας οδηγίας.

ê 88/414/ΕΟΚ άρθ. 1 και παράρτημα

[pic]

[pic]

ê 80/720/ΕΟΚ

[pic]

Σχήμα 4 (Διαστάσεις σε mm)

Προσάρτημα 1

MΕΘΟΔΟΣ ΚΑΘΟΡΙΣΜΟΥ ΤΟΥ ΣΗΜΕΙΟΥ ΑΝΑΦΟΡΑΣ ΤΟΥ ΚΑΘΙΣΜΑΤΟΣ (S)

1. Ορισμός του σημείου αναφοράς του καθίσματος (S)

Ως «σημείο αναφοράς του καθίσματος (S)», νοείται το σημείο τομής του διαμήκους επιπέδου του διερχομένου δια του μέσου του καθίσματος μετά του επιπέδου του εφαπτόμενου στη βάση του ερεισίνωτου και μετά ενός οριζοντίου επιπέδου. Το εν λόγω οριζόντιο επίπεδο συναντά την κατώτερη επιφάνεια της σανίδας του οριζοντίου τμήματος του καθίσματος 150 mm μπροστά από το σημείο αναφοράς του καθίσματος (S).

2. Θέση του καθίσματος

Το κάθισμα τοποθετείται στο πλέον προς τα πίσω ευρισκόμενο σημείο της οριζοντίου ρυθμίσεως και στο μέσο της κατακόρυφης ρύθμισης. Εάν το κάθισμα έχει σύστημα ανάρτησης, είτε δυνάμενο να προσαρμόζεται ανάλογα με το βάρος του οδηγού είτε όχι, το κάθισμα πρέπει να ρυθμίζεται στο μέσο της διαδρομής της ανάρτησης.

3. Διάταξη για τον καθορισμό του σημείου αναφοράς του καθίσματος (S)

Η διάταξη που αναπαρίσταται στο σχήμα 1 συνίσταται σε μια σανίδα που αποτελεί το κάθισμα και άλλες σανίδες που αποτελούν το ερεισίνωτο. Η κατώτερη σανίδα του ερεισίνωτου αρθρούται στη στάθμη των λαγόνιων (A) και των νεφρών (B), ενώ το ύψος της αρθρώσεως αυτής (Β) δύναται να ρυθμίζεται.

4. Mέθοδος καθορισμού του σημείου αναφοράς του καθίσματος (S)

Το σημείο αναφοράς του καθίσματος (S) καθορίζεται με τη χρήση της διάταξης που περιγράφεται στα σχήματα 1 και 2 κατωτέρω, με την οποία προσομοιώνεται η κατάληψη της θέσης από τον οδηγό. Η διάταξη τοποθετείται επί του καθίσματος. Στη συνέχεια, φορτώνεται με δύναμη 550 N σε σημείο που ευρίσκεται 50 mm μπροστά από την άρθρωση (A) και τα δύο τμήματα της σανίδας-ερεισίνωτου πιέζονται ελαφρώς και εφάπτονται στο ερεισίνωτο του καθίσματος.

Αν δεν είναι δυνατό να προσδιορισθούν οι εφαπτόμενες σε κάθε στάθμη του ερεισίνωτου (άνω και κάτω της περιοχής των νεφρών), πρέπει να πραγματοποιηθούν οι ακόλουθες διευθετήσεις:

α) όταν ουδεμία εφαπτομένη δεν είναι δυνατή στο κατώτερο τμήμα:

το κατώτερο τμήμα της σανίδας-ερεισίνωτου σε κατακόρυφη θέση πιέζεται ελαφρά στο ερεισίνωτο του καθίσματος·

β) όταν ουδεμία εφαπτομένη δεν είναι δυνατή στο ανώτερο τμήμα:

η άρθρωση (B) στερεώνεται σε ύψος 230 mm υπεράνω του σημείου αναφοράς του καθίσματος, αν το κατώτερο τμήμα της σανίδας-ερεισίνωτου είναι κατακόρυφο. Τα δύο τμήματα της σανίδας-ερεισίνωτου σε κατακόρυφη θέση πιέζονται ελαφρώς εφαπτόμενα στο ερεισίνωτο του καθίσματος.

[pic]

______________

ê 80/720/ΕΟΚ (προσαρμοσμένο)

ΠΑΡΑΡΤΗΜΑ II

ΥΠΟΔΕΙΓΜΑ

Ονομασία της διοικητικής υπηρεσίας |

ΠΑΡΑΡΤΗΜΑ ΣΤΟ ΠΙΣΤΟΠΟΙΗΤΙΚΟ ΕΓΚΡΙΣΗΣ ΕΚ ΤΥΠΟΥ ΕΛΚΥΣΤΗΡΑ ΟΣΟΝ ΑΦΟΡΑ ΤΟ ΧΩΡΟ ΧΕΙΡΙΣΜΟΥ, ΤΗΝ ΕΥΧΕΡΕΙΑ ΠΡΟΣΒΑΣΗΣ (ΜΕΣΑ ΕΠΙΒΙΒΑΣΗΣ ΚΑΙ ΑΠΟΒΙΒΑΣΗΣ) ΚΑΘΩΣ ΚΑΙ ΤΙΣ ΘΥΡΕΣ ΚΑΙ ΤΑ ΠΑΡΑΘΥΡΑ (Άρθρο 4 της οδηγίας 2003/37/ΕΚ του Ευρωπαϊκού Κοινοβουλίου και του Συμβουλίου της 26ης Μαΐου 2003 σχετικά με την έγκριση τύπου γεωργικών ή δασικών ελκυστήρων, των ρυμουλκουμένων και των εναλλάξιμων ρυμουλκούμενων μηχανημάτων τους, καθώς και των συστημάτων, κατασκευαστικών στοιχείων και χωριστών τεχνικών ενοτήτων των οχημάτων αυτών και για την κατάργηση της οδηγίας 74/150/ΕΟΚ) |

Αριθμός έγκρισης ΕΚ: ……………………………………………………………………………………….. |

1. Στοιχεία ή χαρακτηριστικά: |

χώρος χειρισμού, |

ευχέρεια πρόσβασης στη θέση οδηγού (μέσα επιβίβασης και αποβίβασης), |

θύρες και παράθυρα. |

2. Mάρκα (εμπορική επωνυμία) του κατασκευαστή: ………………………………………………….. |

3. Τύπος και εμπορική ονομασία του ελκυστήρα: …………………………………………………….. |

4. Ονοματεπώνυμο και διεύθυνση του κατασκευαστή: ………………………………………………... |

5. Ονοματεπώνυμο και διεύθυνση του τυχόν εντολοδόχου του κατασκευαστή: ……………………… |

6. Περιγραφή του(των) στοιχείου(ων) και/ή του(των) χαρακτηριστικού(ών) που αναφέρονται στο σημείο 1: …………………………………………………………………………………………….. |

7. Ημερομηνία παρουσίασης του ελκυστήρα για έγκριση τύπου ΕΚ: ………………………………… |

8. Τεχνική υπηρεσία που είναι αρμόδια για τη διεξαγωγή των δοκιμών έγκρισης: …………………… |

9. Ημερομηνία έκδοσης του πρακτικού δοκιμής από την τεχνική υπηρεσία: ………………………… |

10. Αριθμός του πρακτικού δοκιμής που εξέδωσε η τεχνική υπηρεσία: ………………………………… |

11. Η έγκριση τύπου ΕΚ όσον αφορά το χώρο χειρισμού, την ευχέρεια πρόσβασης στη θέση οδήγησης (μέσα επιβίβασης και αποβίβασης) και τις θύρες και τα παράθυρα εγκρίνεται / απορρίπτεται(*). |

12. Τόπος: ………………………………………………………………………………………………. |

13. Ημερομηνία: ………………………………………………………………………………………… |

14. Υπογραφή: ………………………………………………………………………………………….. |

15. Τα ακόλουθα έγγραφα που φέρουν τον αριθμό έγκρισης τύπου ΕΚ ο οποίος αναφέρεται παραπάνω προσαρτώνται στην παρούσα ανακοίνωση: |

……………… Διαστασιολογημένο σχέδιο |

……………… ανάπτυγμα ή φωτογραφία του θαλάμου και/ή των μέσων επιβίβασης και αποβίβασης. |

Τα στοιχεία αυτά χορηγούνται στις αρμόδιες αρχές άλλων κρατών μελών εφόσον το ζητήσουν. |

16. Τυχόν σχόλια: ……………………………………………………………………………………… |

(*) Διαγράφεται ό,τι δεν ισχύει. |

__________

é

ΠΑΡΑΡΤΗΜΑ ΙΙΙ

Μέρος A

Καταργούμενη οδηγία με κατάλογο των διαδοχικών τροποποιήσεών της (που αναφέρονται στο άρθρο 5)

Οδηγία 80/720/ΕΟΚ του Συμβουλίου (ΕΕ L 194 της 28.7.1980, σ. 1) |

Οδηγία 82/890/ΕΟΚ του Συμβουλίου (ΕΕ L 378 της 31.12.1982, σ. 45) | Μόνον το άρθρο 1 παράγραφος 2 |

Οδηγία 88/414/ΕΟΚ της Επιτροπής (ΕΕ L 200 της 26.7.1988, σ. 34) |

Οδηγία 97/54/ΕΚ του Ευρωπαϊκού Κοινοβουλίου και του Συμβουλίου (ΕΕ L 277 της 10.10.1997, σ. 24) | Μόνον όσον αφορά την παραπομπή στην οδηγία 80/720/ΕΟΚ που περιέχεται στο άρθρο 1 πρώτη περίπτωση |

Οδηγία 2010/22/ΕΕ της Επιτροπής (ΕΕ L 91 της 10.4.2010, σ. 1) | Μόνο το άρθρο 1 και το Παράρτημα Ι |

Οδηγία 2010/62/ΕΕ της Επιτροπής (ΕΕ L 238 της 9.9.2010, σ. 7) | Μόνο το άρθρο 1 και το Παράρτημα |

Μέρος B

Κατάλογος καταληκτικών ημερομηνιών ενσωμάτωσης στο εθνικό δίκαιο και εφαρμογής (που αναφέρονται στο άρθρο 5)

Οδηγία | Λήξη προθεσμίας ενσωμάτωσης | Ημερομηνία εφαρμογής |

80/720/ΕΟΚ | 26 Δεκεμβρίου 1981 | --- |

82/890/ΕΟΚ | 21 Ιουνίου 1984 | --- |

88/414/ΕΟΚ | 30 Σεπτεμβρίου 1988(*) | --- |

97/54/ΕΚ | 22 Σεπτεμβρίου 1998 | 23 Σεπτεμβρίου 1998 |

2010/22/ΕΕ | 30 Απριλίου 2011 | 1 Μαΐου 2011 |

2010/62/ΕΕ | 29 Σεπτεμβρίου 2011 | 29 Σεπτεμβρίου 2011(**) |

_____________________

(*) Σύμφωνα με το άρθρο 2 της οδηγίας 88/414/ΕΟΚ:

«1. Τα κράτη μέλη δεν δύνανται από 1ης Οκτωβρίου 1988:

- να αρνηθούν, για έναν τύπο ελκυστήρα, την έγκριση ΕΟΚ ή την έκδοση του αντιγράφου του δελτίου έγκρισης που προβλέπεται στην τελευταία περίπτωση του άρθρου 10 παράγραφος 1 της οδηγίας 74/150/ΕΟΚ ή την έγκριση από εθνικής πλευράς,

- να απαγορεύουν τη θέση σε κυκλοφορία ελκυστήρων για πρώτη φορά,

εφόσον ο διαθέσιμος χώρος χειρισμών, τα μέσα πρόσβασης στη θέση οδήγησης, οι θύρες και τα παράθυρα αυτού του τύπου του ελκυστήρα ή αυτών των ελκυστήρων ανταποκρίνονται στις προδιαγραφές της παρούσας οδηγίας.

2. Τα κράτη μέλη από 1ης Οκτωβρίου 1989:

- δεν θα εκδίδουν πλέον το αντίγραφο του δελτίου έγκρισης που προβλέπεται στην τελευταία περίπτωση του άρθρου 10 παράγραφος 1 της οδηγίας 74/150/ΕΟΚ για έναν τύπο ελκυστήρα του οποίου ο διαθέσιμος χώρος χειρισμών, τα μέσα πρόσβασης στη θέση οδήγησης, οι θύρες και τα παράθυρα δεν ανταποκρίνονται στις προδιαγραφές της παρούσας οδηγίας,

- δύνανται να αρνούνται την έγκριση από εθνικής πλευράς ενός τύπου ελκυστήρα του οποίου ο διαθέσιμος χώρος χειρισμών, τα μέσα πρόσβασης στη θέση οδήγησης, οι θύρες και τα παράθυρα δεν ανταποκρίνονται στις προδιαγραφές της παρούσας οδηγίας.»

(**) Σύμφωνα με το άρθρο 6 της οδηγίας 2010/62/ΕΕ:

«1. Για τις κατηγορίες ελκυστήρων T1, T2 και T3, όπως ορίζονται στο παράρτημα ΙΙ της οδηγίας 2003/37/EK, τα κράτη μέλη εφαρμόζουν τις διατάξεις που αναφέρονται στο άρθρο 7 παράγραφος 1 της παρούσας οδηγίας για τους νέους τύπους οχημάτων από τις 29 Σεπτεμβρίου 2011 και για τα νέα οχήματα από τις 29 Σεπτεμβρίου 2012.

2. Για την κατηγορία ελκυστήρων T4.3 όπως ορίζονται στο παράρτημα ΙΙ της οδηγίας 2003/37/ΕΚ τα κράτη μέλη εφαρμόζουν τις διατάξεις που αναφέρονται στο άρθρο 7 παράγραφος 1 της παρούσας οδηγίας για τους νέους τύπους οχημάτων από τις 29 Σεπτεμβρίου 2013 και για τα νέα οχήματα από τις 29 Σεπτεμβρίου 2016.

3. Για τις κατηγορίες οχημάτων T4.1, T4.2, T5, C, R και S όπως ορίζονται στο παράρτημα ΙΙ της οδηγίας 2003/37/ΕΚ τα κράτη μέλη εφαρμόζουν τις διατάξεις που αναφέρονται στο άρθρο 7 παράγραφος 1 της παρούσας οδηγίας για τους νέους τύπους οχημάτων και για τα νέα οχήματα από τις ημερομηνίες που καθορίζονται στο άρθρο 23 παράγραφος 2 της οδηγίας 2003/37/EK.»

_________

ΠΑΡΑΡΤΗΜΑ IV

Π ίνακας αντιστοιχιασ

Οδηγία 80/720/ΕΟΚ | Οδηγία 88/414/ΕΟΚ | Παρούσα οδηγία |

Άρθρο 1 | --- | Άρθρο 1 |

Άρθρο 2 εισαγωγική φράση | --- | Άρθρο 2 παράγραφος 1 εισαγωγική φράση |

Άρθρο 2 πρώτη περίπτωση | --- | Άρθρο 2 παράγραφος 1 στοιχ. α) |

Άρθρο 2 δεύτερη περίπτωση | --- | Άρθρο 2 παράγραφος 1 στοιχ. β) |

Άρθρο 2 τρίτη περίπτωση | --- | Άρθρο 2 παράγραφος 1 στοιχ. γ) |

Άρθρο 2 τελική φράση | --- | Άρθρο 2 παράγραφος 1 εισαγωγική φράση |

--- | Άρθρο 2 παράγραφος 2 δεύτερη περίπτωση | Άρθρο 2 παράγραφος 2 |

Άρθρο 3 | --- | Άρθρο 3 |

Άρθρο 4 παράγραφος 1 | --- | --- |

Άρθρο 4 παράγραφος 2 | --- | Άρθρο 4 |

--- | --- | Άρθρο 5 |

--- | --- | Άρθρο 6 |

Άρθρο 5 | --- | Άρθρο 7 |

Παραρτήματα I και ΙΙ | --- | Παραρτήματα I και ΙΙ |

--- | --- | Παράρτημα ΙΙΙ |

--- | --- | Παράρτημα IV |

__________

[1] COM(87) 868 PV.

[2] Βλ. παράρτημα 3 του τμήματος Α των εν λόγω συμπερασμάτων.

[3] Πραγματοποιήθηκε σύμφωνα με την ανακοίνωση της Επιτροπής στο Ευρωπαϊκό Κοινοβούλιο και στο Συμβούλιο – Κωδικοποίηση του κοινοτικού κεκτημένου, COM(2001) 645 τελικό.

[4] Βλ. παράρτημα ΙΙΙ μέρος Α της παρούσας πρότασης.

[5] ΕΕ C […] της […], σ. […].

[6] ΕΕ L 194 της 28.7.1980, σ. 1.

[7] Βλ. παράρτημα ΙΙΙ μέρος Α.

[8] ΕΕ L 171 της 9.7.2003, σ. 1.

[9] ΕΕ L 27 της 30.1.2010, σ. 33.

[10] ΕΕ L 67 της 10.3.1989, σ. 1.

Σχήμα 2 (Διαστάσεις σε mm)

Σχήμα 3 (Διαστάσεις σε mm)

150 min.

Αυτή δεν είναι η διάσταση της επιφάνειας της βαθμίδας

Πόρτα

Επίπεδο εδάφους

Σχήμα 1

(Διαστάσεις σε mm)

Διάταξη για τον καθορισμό του σημείου αναφοράς του καθίσματος (S)

Σχήμα 2

Θέση της διάταξης

Σημείο αναφοράς καθίσματος

(Στην περίπτωση 4 β)